CELEX: 62011TN0339
Language: ro
Date: 2011-06-28 00:00:00
Title: Cauza T-339/11: Acțiune introdusă la 28 iunie 2011 — Spania/Comisia

27.8.2011   
            
            
               RO
            
            
               Jurnalul Oficial al Uniunii Europene
            
            
               C 252/39
            
         Acțiune introdusă la 28 iunie 2011 — Spania/Comisia
   (Cauza T-339/11)
   2011/C 252/88
   Limba de procedură: spaniola
   
      Părțile
   
   
      Reclamant: Regatul Spaniei (reprezentant: M. Muñoz Pérez, agent)
   
      Pârâtă: Comisia Europeană
   
      Concluziile
   
   Reclamantul solicită Tribunalului:
   
               —
            
            
               anularea Deciziei 2011/244/UE a Comisiei din 15 aprilie 2011 de excludere de la finanțarea din fondurile Uniunii Europene a anumitor cheltuieli efectuate de statele membre în cadrul secțiunii Garantare a Fondului european de orientare și garantare agricolă (FEOGA), în cadrul Fondului european de garantare agricolă (FEGA) și în cadrul Fondului european agricol pentru dezvoltare rurală (FEADR), în ceea ce privește partea care face obiectul prezentei acțiuni și
            
         
               —
            
            
               obligarea instituției pârâte la plata cheltuielilor de judecată.
            
         
      Motivele și principalele argumente
   
   În susținerea acțiunii sale, reclamantul arată că în decizia atacată Comisia exclude de la finanțare anumite costuri de gestionare ecologică a ambalajelor (corespunzătoare campaniilor 2006, 2007 și 2008) cu un cuantum de 37 252 551,10 euro.
   Reclamantul afirmă, în această privință, că prin Decizia 2010/152/UE, Comisia a exclus de la finanțarea în sarcina FEOGA 33 339 525,05 euro, în legătură cu ajutorul pentru programele operaționale, considerând că ajutoarele comunitare destinate să acopere costurile determinate de gestionarea ecologică a ambalajelor în cadrul campaniilor 2003-2006 nu fuseseră acordate potrivit dispozițiilor reglementării europene. Această decizie a făcut obiectul unei acțiuni în anulare formulată de Regatul Spaniei, acțiune aflată în prezent pe rol cu numărul cauzei T-230/10.
   Argumentele invocate în susținerea prezentei acțiuni sunt identice cu cele expuse în cauza T-230/10.